Hamburger

Hamburger (ka burger) on toit, mis tavaliselt koosneb valmisküpsetatud kuklist (magusast või soolasest) ja selle vahele pandud lisanditest.Eesti kirjakeele seletussõnaraamat, 2009  (vaadatud 04.12.2012) Kukkel poolitatakse ning lisanditena kasutatakse nii taimseid kui ka loomseid toiduaineid ja kastmeid.

Hamburgeri eelkäijaks peetakse Saksa päritolu hakklihapätsi Hamburg steak, mida valmistati 19. sajandil Ameerika tänavagrillidel. Laiemalt tuntuks said hamburgerid 20. sajandi esimesel poolel pärast seda, kui Fletcher Davis (1864–1941) oli pannud soojad hakklihapätsid kuklite vahele ja müünüd neid 1904. aastal Saint Louises toimunud maailmanäitusel. Seda seika peetakse Ameerika hamburgeri sünniks.ingl k, A. Davidson, The Oxford Companion to Food 2nd Ed, 1999, ISBN 0-19-211579-0

Hamburgerite kuklid võivad olla valmistatud eri sorti jahust.ingl k, A. F. Smith, The Oxford Companion to American Food and Drink, 2007, ISBN 978-0-19-530796-2, 
Google'i raamat Kuklite valmistamisel kasutatakse mitmesuguseid kergitusained (soodat, küpsetuspulbrit, pagaripärmi). Vahel valmistatakse kuklid ka eelkääritatud tainast.

Hamburgerite täidis varieeruv, kuid eeldatakse, et üks koostisosa võiks olla valgurikas liha. Osalt saab burgeri nimetuse järgi ka viiteid koostisainete ja/või valmistusmeetodi kohta, nii teatakse barbeque-, veggie-, juustu-, kalaburgereid jne.

Maailma kuulsaim hamburger on Big Mac, mille leiutas 1968. aastal McDonald'si frantsiisivõtja Jim Delligatti. Näiteks 2008. aastal müüdi maailmas 550 miljonit Big Maci.

Maailma kõige kallim burger 2012. aastal oli ajakirja Daily Mail järgi 5000 USA dollarit maksnud FleurBurger 5000 (täidise peamised koostisained: Jaapani lehma liha, foie gras, trühvel), mida müüakse Las Vegases Nevadas Fleur de Lysi restoranis.K. McQueeney, The bill's a whopper: The world's ten most expensive burgers… and eight of them are American, 2012J. Sterling, FleurBurger 5000: Expensive Burger, Not a Robot (Even Though That's What Its Name Sounds Like)  

Eesti rekordi hamburgerite söömises tegi Hans Kaur aastal 2022. kui ta sõi 27 burgerit ühe istumise jooksul.

Vaata ka
Juustuburger
Hesburger
Hot dog
Big Maci indeks
Pita-tasku
Vastlakukkel
Veggie-burger
Sloppy joe

 Viited 

Välislingid

 FOTO: Selline näeb välja maailma kalleim hamburger, Delfi, 12. oktoober 2014

Kategooria:Toidud
Kategooria:Kiirtoit
Kategooria:Lihatoidud